open-index/open-wikipedia-markdown huggingface dataset:
Sadurniño de Tolosa

**Sadurniño de Tolosa**, finado en Tolosa (Francia) no ano 257, foi un misioneiro romano que predicou nas Galias, os Pireneos e a Península Ibérica. Foi o primeiro bispo de Tolosa, onde foi martirizado polos pagáns segundo as *Actas de Surio*, aínda que outras testemuñas, coñecidas como as *Actas de San Sadurniño* sitúano no século I.

## Traxectoria 
A súa vida baséase en fontes tardías, como a *Passio Saturnini* do século V, que a presentan repleta de lendas e feitos inverosímiles. Así, as actas antigas que utiliza Gregorio de Tours na súa obra, considérano orixinario de Patras (Grecia) e sitúano moito antes, no século I, como discípulo directo de Xesús en Galilea e acompañante de San Pedro a Antioquía e Roma.

Parece que Sadurniño predicou nunha zona da Galia a mediados do século III e que cara ao ano 250 era o líder da comunidade cristiá, e como tal foi elixido primeiro bispo de Tolosa, no consulado de Decio e Grato. Probablemente era un dos "Apóstolos dos galos" que enviou o papa Fabián cara ao ano 250 a cristianizar a Galia.

En Tolosa xa había algúns cristiáns e conseguiu converter uns poucos máis. Tamén construíu un pequeno templo onde cada día celebraba misa. Para chegar a este templo pasaba por diante do capitolio da cidade, onde había un templo pagán. Parece que houbo confrontacións entre Sadurniño e os sacerdotes pagáns, que o obrigaron a facer un sacrificio aos deuses, cousa que se negou a facer, polo cal foi encarcerado e condenado a morte: foi ligado a un touro bravo que o arrastrou polas rúas ata a morte.

### Lenda de Pamplona 
Sen fundamento histórico, atribúese a Sadurniño o bautismo de Honesto, a quen coñecería a comezos do súa predicación, en Nimes. Xuntos, continuaron a viaxe; en Carcasona, o prefecto romano encarcerounos pero un anxo liberounos. Honesto continuou ata Pamplona, desde onde chamou a Sadurniño. Cando chegou, converteron o senador romano Firme e a súa esposa, entre outros cidadáns. O fillo do senador, Fermín de Amiens, sería despois o bispo de Amiens e co tempo canonizado. Honesto foi martirizado na cidade e Sadurniño, con quen será o seu sucesor, Hilario, marchou cara ao norte, ata chegar a Tolosa.

É posible que a lenda se crease para xustificar que san Sadurniño sexa o patrón da cidade, ademais de relacionalo tamén coa historia de san Fermín.

## Veneración 
A súa festa celébrase o 29 de novembro. É patrón de Pamplona, Tolosa (Francia) e Cagliari (Italia), ademais doutras localidades españolas como Artajona (Navarra), Sant Sadurní d'Anoia ou Sant Sadurní d'Osormort (provincia de Barcelona).
El Pueblo Antelano

***El Pueblo Antelano*** foi un periódico editado en Xinzo de Limia en 1925.

## Historia e características 
Apareceu o 13 de xullo de 1925. Dirixido por Antonio Nieto Oliva e Luis Seijo Villarino. Periódico quincenal de posible orientación republicana, non publicou crónicas políticas, está dedicado a traballos literarios e á defensa da variante do ferrocarril Zamora-Santiago por Allariz, Xinzo e Verín. Entre os seus colaboradores figuraron José Vidal de Bustamante, Leopoldo Álvarez González, Miguel Hervella Urdániz, Eduardo Ramos, Celso Nieto Oliva, José Luis Parente, Delmiro A. Morgade, Mario Canda, Emilio Canda, Lino Arcos García e Martínez Bueno. Cesou a súa publicación o 10 de novembro dese ano.

## Véxase tamén 
### Bibliografía 
* 
### Outros artigos 
* Lista de publicacións impresas da provincia de Ourense
Rodopsinas bacterianas

As **rodopsinas bacterianas** son unha familia proteica de opsinas procarióticas. Son proteínas de tipo retinilideno (que se unen ao retinal), que realizan un transporte de ións dependente da luz e funcións sensoriais nun grupo de arqueas halófilas, as halobacterias e outros procariotas. Son proteínas integrais de membrana con sete hélices transmembrana, a última das cales contén o lugar de unión (unha lisina conservada) para o retinal.

As proteínas deste tipo de halobacterias inclúen a bacteriorrodopsina e a arquerrodopsina, que son bombas de protóns impulsadas pola luz, a halorrodopsina, que é unha bomba de cloruros impulsada pola luz, e a rodopsina sensorial, que media nas respostas de fotoatracción (cara á luz vermella) e fotofobia (cara á luz ultravioleta). Noutras arqueas, bacterias e mesmo en eucariotas atópase a proteína desta familia proteorrodopsina.

## Notas 
## Véxase tamén 
### Outros artigos 
* Rodopsina
*Este artigo incorpora texto en dominio público de Pfam e InterPro IPR001425.*
Vía de Wood-Ljungdahl

miniatura|350px|Esquema da vía do acetil-CoA redutora ou de Wood-Ljungdahl.

A **vía de Wood–Ljungdahl** ou **ruta de Wood-Ljungdahl** ou **vía do acetil-CoA redutora** é unha vía metabólica utilizada por algunhas bacterias e arqueas.

A vía é propia de bacterias e arqueas, por exemplo en metanóxenos e en bacterias acetóxenas como *Clostridium*. A diferenza do ciclo de Krebs inverso e do ciclo de Calvin, este proceso non é cíclico.

## Notas 
## Véxase tamén 
### Outros artigos 
* Fixación do carbono
* Monóxido de carbono deshidroxenase
* Fermentación Syngas

### Bibliografía 
* 
*
Ezequiel Lavezzi

**Ezequiel Iván Lavezzi**, nado en Villa Gobernador Gálvez o 3 de maio de 1985, é un futbolista profesional arxentino que xoga de dianteiro no Hebei China Fortune F.C. Ademais, é internacional coa selección da Arxentina.

## Palmarés 
### Club 
;San Lorenzo
* Primeira División da Arxentina: Clausura 2007

;Napoli
* Coppa Italia: 2011–12

;Paris Saint-Germain
* Ligue 1: 2012–13, 2013–14
* Coupe de la Ligue: 2013–14
* Trophée des champions: 2013

## Véxase tamén 
### Ligazóns externas 
* Perfil no sitio web oficial do SSC Napoli
Jon García

**Jon García** pode referirse a:

* **Jon García Aguado**, taekwondista vasco.
* **Jon García Herrero**, futbolista vasco (n. 1991).
* **Jon García Fuentes**, futbolista navarro (n. 2003).
Manu Barreiro

**Manuel Barreiro Bustelo**, coñecido habitualmente como **Manu Barreiro**, nado o 8 de xullo de 1986 en Santiago de Compostela, é un futbolista profesional galego, que xoga como dianteiro no Club Deportivo Lugo da Segunda División.
Jon García Herrero

**Jon García Herrero**, coñecido habitualmente como **Jon García**, nado o 4 de xuño de 1991 en Bilbao, Biscaia, é un futbolista profesional vasco, que xoga como defensa para o Albacete da Segunda División.

## Traxectoria 
Nado en Bilbao, Biscaia, García uniuse ás categorías inferiores do Athletic de Bilbao, pasando a xogar no equipo xuvenil no ano 2007, cando tiña 16 anos. Alí xogou 71 partidos, alternando o último ano convocatorias co Baskonia, segundo filial do club vasco na Terceira División. Tras outro ano máis no Baskonia, en 2011 comezou a xogar para o Bilbao Athletic, da Segunda B, onde militou durante tres tempadas, disputando un total de 72 partidos, nos que anotou 4 goles. 

Tras desvincularse do filial bilbaíno, fichou en 2014 polo Club Deportivo Lugo da Segunda División. No Lugo tan só chegou a disputar sete partidos, nunha etapa marcada polas lesións e por unha rotura do ligamento cruzado anterior. Finalmente, o seu contrato foi rescindido e asinou polo Racing de Santander. Tras recuperarse da grave lesión, disputou oito partidos co club cántabro e disputou sen éxito a promoción de ascenso a Segunda.

A continuación pasou polo Sestao e a Ponferradina, logrando co equipo do Bierzo o ascenso á Segunda División. Con todo, durante a promoción de ascenso sufriu de novo unha rotura do ligamento cruzado anterior, o que o afastou dos terreos de xogo durante máis de medio ano.

O 28 de xaneiro de 2020, anunciouse a súa cesión ata final de tempada ó Racing de Ferrol da Segunda División B. No verán dese mesmo ano rescindiu o seu contrato coa Ponferradina e fichou definitivamente polo Racing de Ferrol, no que xogou durante os seguintes cinco anos. Acumulou un total de 120 partidos co club galego, co que conseguiu o segundo ascenso á Segunda División da súa carreira.

En 2024, trala fin do seu contrato, asinou como novo xogador do Albacete.

### Clubs 
## Notas 
## Véxase tamén 
### Ligazóns externas 
* Datos do xogador en bdfutbol.com 
* Datos do xogador en Transfermarkt 
* Datos do xogador en La Segunda B 
* Datos do xogador en Aupa Athletic
Antonio Nieto Oliva

**Antonio Nieto Oliva**, nado en Xinzo de Limia o 14 de novembro de 1899 e finado no mesmo concello o 29 de xullo de 1986, foi un comerciante, xornalista e escritor galego.

## Traxectoria 
Fillo de Antonio Nieto. Fixo o servizo militar en Madrid e estivo en Melilla en 1923. Volveu a Xinzo de Limia para atender o comercio "La Moda" dos Herdeiros de Antonio Nieto. Colaborou en *Juventud*, *El Agrario*, *El Látigo* e *El Eco de Monterrey* e fundou e dirixiu *El Pueblo Antelano*. Foi correspondente en Xinzo de Limia de *El Pueblo Gallego*, colaborou en *Vida Gallega*, e durante a década dos cincuenta en *La Región*. Tamén publicou artigos e poemas en *Faro de Vigo*, *Nuevo Támega*, *Eco de Galicia* e *Alfar*. Na Segunda República formou parte do comité provisional do Partido Agrario Regionalista. No franquismo foi secretario de Acción Católica e presidente do Casino Antelano en varias ocasións. Era curmán de Manuel Casado Nieto, co que mantiña unha estreita relación.

## Obras 
* *Baixo o ceo de Melilla. Crónicas de África*.
* *Collar de estrellas. (Poemas galantes)*, 1933.

## Véxase tamén 
### Bibliografía 
*
Galicia Radical

***Galicia Radical*** foi un semanario editado en Pontevedra entre 1931 e 1933.

## Historia e características 
Subtitulado *Órgano del Partido Republicano Radical de la provincia*, apareceu en 1931. Era o órgano de Emiliano Iglesias, líder do Partido Radical na provincia. Cesou a súa publicación en 1933.

## Véxase tamén 
### Bibliografía 
### Outros artigos 
* Lista de publicacións impresas da provincia de Pontevedra

### Ligazóns externas 
* Ficha no catálogo da Hemeroteca da Deputación de Pontevedra
Coencima M

O **coencima M** ou **coenzima M**, abreviado como HS-CoM e tamén chamado 2-mercaptoetanosulfonato é un coencima necesario para realizar as reaccións de transferencia de grupos metilo no metabolismo dos microorganismos metanóxenos. O coencima M é un anión coa fórmula HSCH2CH2SO3-. Cando leva o catión Na+ formando o sal sódico é un medicamento usado en quimioterapia chamado Mesna (INN). O mercaptoetanosulfonato contén tanto un tiol, que é o seu principal sitio reactivo, coma un grupo sulfonato, que o fai soluble en medio acuoso.

## Función bioquímica 
Este coencima é o doante de C1 na metanoxénese. Convértese no propil coencima M-tioéster, o tioéter CH3SCH2CH2SO3-, no penúltimo paso da formación do metano. O coencima M reacciona co coencima B, 7-tioheptanoiltreoninafosfato, para dar un homodisulfuro, liberando metano:
:CH3–S–CoM + HS–CoB &rarr; CH4 + CoB–S–S–CoM
Esta indución está catalizada polo encima metil-coencima M redutase, que usa o cofactor F430 como grupo prostético.

## Notas
Santiago Bernabéu

**Santiago Bernabéu Yeste**, nado en Almansa, Albacete, o 8 de xullo de 1895 e finado en Madrid o 2 de xuño de 1978, foi un futbolista e adestrador de fútbol español. Xogaba de dianteiro e estivo sempre ligado ao Real Madrid Club de Fútbol, club que presidiu durante 35 anos (entre 1943 e a súa morte en 1978).

## Polémica polo nome do estadio 
O estadio Santiago Bernabéu foi nomeado na súa honra en 1955, cambiándolle o anterior nome (Chamartín). Segundo algúns, incumpre a Lei de Memoria Histórica xa que Bernabéu participou golpe fascista de 1936, e alistouse na División de Infantaría falanxista ocupando Cataluña, foi condecorado por méritos de guerra e ascendido a cabo militar. 

Ao palco do estadio acudían autoridades franquistas, incluído o fundador da lexión, José Millán-Astray, quen o chegou a retar "*a un duelo con pistolas*". Nun fragmento dun documental sobre Bernabéu, publicado pola conta de Twitter do Real Madrid, este afirma: "*Cuando oigo que el Madrid ha sido el equipo del régimen me dan ganas de cagarme en el padre de quien lo dice*".

## Notas 
## Véxase tamén 
### Ligazóns externas 
* Datos de Bernabéu en realmadrid.com
El Camelo

***El Camelo*** foi un periódico editado en Xinzo de Limia en 1920.

## Historia e características 
Subtitulado *Quincenal-Humorístico-Chirigotero-Chungón*, apareceu o 15 de abril de 1920. Periódico quincenal, que se publicaba os días 1 e 15 de cada mes, en clave humorística, estaba dirixido por José Barge Calviño, e os seus redactores eran Luis Seijo Villarino e Antonio Nieto Oliva. O último número conservado é o 2, de 1 de maio de 1920.

## Véxase tamén 
### Bibliografía 
* 
### Outros artigos 
* Lista de publicacións impresas da provincia de Ourense
Árnica falsa

A **árnica falsa**, tamén denominada **flor de San Xoán**; *Helichrysum fœtidum (L.) Moench*, é unha planta da familia Asteraceae orixinaria de Suráfrica.

Naturalizada por gran parte da xeografía galega; principalmente nos hábitats costeiros onde vive. En zonas alteradas como cunetas, en ocasións penetrando en medios naturais como dunas ou nas zonas de transición entre cultivos e matogueiras. Foi introducida en Galicia como planta ornamental.

## Descrición 
Planta anual que ten querenza polos solos ácidos, co talo erguido pouco ramificado, follas alternas oblongo-lanceoladas e sésiles, tomentosas polo envés, moi aromática. Os capítulos agrúpanse no extremo do talo, son planos e achatados. Reprodúcese por sementes.

## Orixe e distribución 
É orixinaria da provincia do Cabo en Suráfrica, mais naturalizada nas zonas costeiras do Finistère (Bretaña), na península de Cotentin, na Mancha (Baixa Normandía) e nas costas de Galicia.

## Propiedades 
É unha planta moi aromática. Adstrinxente; produce a contracción dos tecidos vivos, reducindo o fluxo de secrecións, a perda de sangue, mocos, diarrea etc. As follas do *Helichrysum fœtidum* son unha excelente cataplasma para as purulencias dolorosas. Utilízase coma cataplasma en circuncisións e tamén se usa tradicionalmente para aliviar a dor menstrual. Na África oriental empréganse as raíces contra a dor de ollos, as follas usanse para paliar a influenza e xunto co *H. decorum* e o *H. stenopterum*, os curandeiros inhalan *H. fœtidum* para entraren en transo.

## Usos 
Utilízase como planta de xardín en zonas secas e cálidas; en Galicia foi introducida como planta ornamental e empregase para preparar a auga de San Xóan, polo aromática que é. É unha planta que gusta de exposicións cálidas, terras areosas ben drenadas e unha boa achega de manto. Propagase por semente ou mediante o transplante das plántulas. Despois da floración córtanse os talos. No caso de xeadas fortes é recomendable eliminar as partes aéreas danadas, volvendo a brotar. Adoita ser atacada polos caracois e lesmas, abreviando na linguaxe cotiá; non se debe confundir coa *Arnica montana*.
* Flor de San Xoán, denominándose deste xeito ó ser unha das plantas utilizadas nos ritos de San Xoán.

## Notas 
## Véxase tamén 
### Outros artigos
* Arnica, xénero.
* Árnica, *Arnica montana*.

### Ligazóns externas 
* Asteraceae - *Helichrysum fœtidum (L.) Moench*; ficha da planta, en francés.
Arturo Vidal

**Arturo Erasmo Vidal Pardo**, nado en Santiago de Chile o 22 de maio de 1987, é un futbolista profesional chileno que xoga de mediocentro no Inter de Milán da Serie A. Ademais, é internacional coa selección de Chile.

## Traxectoria 
### Club 
Vidal debutou coma profesional no Torneo Apertura de 2006 co Colo-Colo. No verán de 2007, foi traspasado ó Bayer 04 Leverkusen a cambio de 11 millóns de dólares.

O 22 de xullo de 2011, o Juventus FC pagou 10.5 millóns de euros para facerse cos servizos de Vidal, con quen asinou un contrato de cinco anos.

## Palmarés 
### Club 
;Colo-Colo
* Primeira División de Chile: 2006, 2007

;Juventus
* Serie A: 2011–12, 2012–13, 2013–14
* Supercoppa Italiana: 2012, 2013

## Notas 
## Véxase tamén 
### Ligazóns externas 
* Perfil no sitio web oficial da Juventus 
* Perfil en ESPN  
* Datos do xogador en FIFA.com
Metanofurano

miniatura|400px|Esrutura dos metanofuranos.

Os **metanofuranos** son unha familia de compostos químicos que se encontran nas arqueas metanóxenas, nas que funcionan como coencimas. Estes microorganismos teñen un 2-aminometilfurano enlazado a un grupo fenoxi. Nestas moléculas recoñécense polo menos tres grupos R diferentes: R = tricarboxiheptanoíl (metanofurano), glutamil-glutamil (**metanofurano** b), tricarboxi-2-hidroxiheptanoíl (metanofurano c, ver imaxe).

## Formilación do metanofurano 
O metanofurano convértese en formilmetanofurano nunha etapa inicial da metanoxénese. 
O encima formilmetanofurano deshidroxenase () formila o metanofurano utilizando CO2, a fonte dun carbono (C1) primaria na metanoxénese.

## Desformilación do metanofurano 
O encima formilmetanofurano:tetrahidrometanopterina formiltransferase cataliza a transferencia dun grupo formilo desde o formilmetanofurano ao N5 da tetrahidrometanopterina, H4MPT. Este encima foi cristalizado e non contén ningún grupo prostético.

## Notas
Palau-solità i Plegamans

**Palau-solità i Plegamans** é un municipio catalán da comarca do Vallès Occidental, na provincia de Barcelona, formado polas antigas parroquias de Plegamans e Palau-solità. Entre 1939 e 2000 o nome do municipio era ***Palau de Plegamans***.

## Xeografía 
O municipio limita coa comarca do Vallès Oriental. Está situado a 11&nbsp;km de Sabadell, 13 de Granollers e a 25&nbsp;km de Barcelona.

Limita ao norte con Caldes de Montbui e Lliçà d'Amunt, polo leste con Lliçà de Vall e cun enclave histórico de Montcada i Reixac, ao sur con Mollet del Vallès e Santa Perpètua de Mogoda e polo oeste con Polinyà e Sentmenat.

O municipio ten unha extensión de 15,06&nbsp;km² e encóntrase unha altitude de 140 metros sobre o nivel do mar. Xeoloxicamente está situado entre a Cordilleira Litoral e a Prelitoral, na denominada depresión do Vallès-Penedès, configurando un territorio basicamente plano na súa parte central e con pequenas serras que se estenden en dirección norte-sur nos extremos do territorio. Na súa parte central e na mesma dirección que as serras, flúe a riera de Caldas, na que desembocan a riera de Sentmenat e o torrente de Can Duran.

## Demografía 
A poboación do municipio está concentrada en varias entidades de poboación: Palau-solità i Plegamans, El Carrer de Dalt, la Pineda i la Plana de l'Alzina, Can Falguera i els Turons, La Sagrera, El Carrer de Baix i la Plana de Can Periquet, Can Cortès i la Pedra Llarga, Can Riera, El Castell i la Tenda Nova, Montjuïc, Polígon industrial de la Riera de Caldes, Can Maiol e Can Perera i Can Valls.

## Lugares de interese 
*Campus Arqueolóxico da Fundación Clos (Masía de Can Maiol)
*Capela románica de Sant Genís
*Casa da cultura (Masía de Can Cortès)
*Casa Folch
*Castelo de Plegamans
*Igrexa Parroquial de Sant Genís
*Igrexa parroquial de Santa Maria de Palau-solità
*Museo do pesebrismo (Masía Can Malla)
*Menhir da Pedra Llarga
*Masía do Forn de Vidre
*Parque de l'Hostal del Fum

## Galería de imaxes 

Ficheiro:Castillo_plegamans.jpeg|Castelo de Plegamans
Ficheiro:Pedra_llarga_palau.jpeg|Pedra Llarga
Ficheiro:Santa_Maria_PALAU.jpg|Igrexa de Santa Maria de Palau-solità
Ficheiro:Hostal_del_fum_palau.jpeg|Parque de l'Hostal del Fum

## Véxase tamén 
### Ligazóns externas 
*Sitio web do concello 
*Información da Generalitat de Catalunya 
*Información do Institut d'Estadística de Catalunya
Cris Pavón

**María Cristina Pavón Mauriz**, nada na Coruña en 1962, é unha escritora galega.

## Traxectoria 
É profesora. Ten publicado artigos e relatos en *Letra en Obras*, *Xuntanza de Escritoras* de Baía Edicións e *Tempos Dixital*.

## Obra en galego 
### Narrativa 
* *Limiar de conciencia* (formato dixital, 2012).. Reeditado en 2017 por Urco Editora.
* *Sangue 12* (Urco Editora, 2014).
* *Á busca da orixe perdida das especies* (Edicións Laiovento, 2015).
* *Eva e Lucy* (Editorial Galaxia, 2023)

### Obras colectivas 
* *Obras breves de imaxinación* (Baía Edicións, 2011).
* *De Circes e Morganas. Homenaxe das escritoras a Begoña Caamaño* (A Sega, 2015).
* *Longas sombras na pedra* (Urco Editora, 2019).

## Premios 
* Premio Relato curto do Liceo de Noia en 2008, por *A braga fantástica*.
* Finalista do Premio Xerais en 2009 e do Premio García Barros en 2010, por *Limiar de conciencia*.
* Primeiro Premio do III Premio de Relatos Mulleres Progresistas 2009, por *Terapia mnémica*.
* Segundo Premio do IV Premio de Relatos Mulleres Progresistas 2011, por *Ruído branco*.
* Premio Modesto R. Figueiredo en 2013, por *Cara a Tiananmen Square*. Relato.
* Premio Carvalho Calero de Creación Literaria en 2014 por *Á busca da orixe perdida das especies*.
## Notas 
## Véxase tamén 
### Ligazóns externas 
* "Retomei o vampirismo para revivir o seu espírito transgresor nunha clave contemporánea *Protexta* - Suplemento literario de Tempos Novos - xuño 2015.
* Web da autora.
Abu Dhabi Al Oula

**Abu Dhabi TV **(en ) é unha cadea de televisión árabe que comezou no ano 1969; no 2000 foi relanzada de novo e outra vez relanzada no ano 2008. Emite dende Abu Dabi, capital dos Emiratos Árabes Unidos e a propiedade é do Abu Dhabi Media Company. Aínda que sexa unha canle xenérica, Abu Dhabi TV foi famosa pola súa cobertura informativa na Guerra do Iraq en 2003.
Abu Dhabi TV está xestionada polo maior grupo de medios dos Emiratos Árabes Unidos, Abu Dhabi Media Company. ADMC, a maior e máis diversificada empresa de medios de comunicación no mundo árabe, goza de independencia editorial e administrativa. Co relanzamento no ano 2000, a canle tivo certa dependencia dos fondos estatais do goberno a través do Ministerio de Información e Cultura, ata que pasou formar parte da actual Abu Dhabi Media Company, na que o ministerio deixou de inxectar fondos públicos en febreiro de 2006. As operacións EMI inclúen na actualidade tres canles de televisión por satélite, sete canles de radio e tres publicacións de prensa.

Abu Dhabi TV emite o seu telexornal cada tres horas. Produce aproximadamente o 60% da programación que emite, incluíndo programas de política, asuntos de actualidade emiratí como do mundo árabe e a nivel internacional, programas de carácter cultural, documentais, programas de entretemento, series e telenovelas. Abu Dhabi TV emite cos seus respectivos sinais por satélite ao Mundo árabe, Norteamérica, Europa, América do Sur, e Australia.

A canle é ben coñecida no mundo árabe a raíz dun programa chamado ''Million's Poet''.

A emisión de Abu Dhabi TV de forma analóxica deuse por finalizada o 13 de febreiro de 2012.

## Logotipos na emisión
O logotipo de Abu Dhabi TV foi lanzado no 1969.

Entre xuño de 2000 e outubro de 2008 Abu Dhabi Al Oula incorpora un novo logotipo e unha nova identidade corporativa.

Desde outubro de 2008 Abu Dhabi Al Oula ficou cunha nova identidade nova en Internet, de logotipo e programación. O novo "look" foi levado a cabo polo deseñador gráfico Lambie Nairn e a súa banda sonora foi composta por David Lowe o cal produciu a famosa canción da canle británica BBC News.

## Canles irmáns
Ademais de Abu Dhabi TV, tamén dispón doutras canles irmáns como **Abu Dhabi Al Emarat** (Emirates TV), **Abu Dhabi Al Riyadiya** (Abu Dhabi Sports TV).

## Notas
## Véxase tamén
### Outros artigos
* Abu Dhabi TV Canadá

### Ligazóns externas
* Abu Dhabi Media Company  e 
* Páxina de Abu Dhabi Al Oula 
* http://presentationarchive.com/international/abu-dhabi-tv/abu-dhabi-tv-2008/
Craig Ehlo

**Joel Craig Ehlo**, nado en Lubbock (Texas) o 11 de outubro de 1961, foi un xogador de baloncesto estadounidense que xogou durante 14 tempadas na NBA. Medindo 2,01 metros, xogaba na posición de escolta.

## Traxectoria deportiva 
### Universidade 
Xogou durante 2 tempadas cos *Cougars* da Universidade de Washington State, nos que promediou 8,5 puntos e 3,2 asistencias por encontro.

### Profesional 
Foi elixido no posto 48, na terceira rolda do Draft da NBA de 1983 por Houston Rockets, onde permaneceu durante 3 tempadas sen ter demasiada confianza por parte do seu adestrador, xogando apenas 6 minutos por partido. Na tempada 1986-87 fichou por Cleveland Cavaliers, onde pouco a pouco foi facéndose coa titularidade, chegando a facer de media 13,3 puntos, 5,4 rebotes e 4,6 asistencias en 1990. Pero sen dúbida é coñecido por ser o xogador que defendía a Michael Jordan na lendaria xogada chamada *The Shot* (*O Tiro*), unha canastra ao final do partido que lle daba a vitoria aos Bulls na primeira rolda dos Playoffs de 1989, á que lle seguiu unha esaxerada celebración por parte de Jordan.

En 1994 foi traspasado a Atlanta Hawks, rematando a súa carreira na tempada 1996-97 no equipo dos Seattle Supersonics. Nos seus 14 anos como profesional promediou 8,6 puntos, 3,6 rebotes e 2,8 asistencias por partido.

#### Equipos 
## Notas 
## Véxase tamén 
### Ligazóns externas 
* Estadísticas de Craig Ehlo 
* Web dos fans de Craig Ehlo
Lago Gento

O **Lago Gento** (en catalán: *Estany Gento*) é un lago de orixe glacial situado no Pireneo de Lleida, a 2.141 m de altitude. Atópase na cabeceira do río Flamisell, na vall Fosca, no termo municipal de la Torre de Cabdella (Pallars Jussà).

Preto do lago hai unha estación meteorolóxica onde se rexistrou en 1956 a segunda temperatura máis baixa rexistrada en España desde que hai datos segundo a Agencia Estatal de Meteorología, con -32,0&nbsp;°C.
Base (baloncesto)

[miniatura|[Bob Cousy.]]
**Base** (inglés: *point guard* ou *playmaker*), tamén chamado **1** na terminoloxía usada polos adestradores, é unha das 5 posicións dun equipo nunha pista de baloncesto. É o xogador que dirixo ao equipo na pista, ordena as xogadas e normalmente é a extensión do adestrador no terreo de xogo. Xeralmente é o xogador máis habilidoso do equipo, habitualmente o máis baixo de todos, aínda que hai excepcións. Na NBA, os casos extremos en canto á estatura atopámolos por un lado en Muggsy Bogues, que apenas medía 1,60 metros, e por outro lado a Magic Johnson, con 2,06 metros. Caracterízanse por ter unha boa visión de xogo, seren rápidos e manexar moi ben o balón.

## Xogadores históricos
Bases elixidos na lista dos 50 mellores xogadores da historia da NBA:

* Nate Archibald (Boston Celtics)
* Dave Bing (Detroit Pistons)
* Bob Cousy (Boston Celtics)
* Walt Frazier (New York Knicks)
* Hal Greer (Philadelphia 76ers)
* Magic Johnson (Los Angeles Lakers)
* Oscar Robertson (Cincinnati Royals)
* Bill Sharman (Boston Celtics)
* John Stockton (Utah Jazz)
* Isiah Thomas (Detroit Pistons)

Entre parénteses, o equipo no que cada xogador desenvolveu a maior parte da súa carreira.
Río Flamisell

O río **Flamisell** é un río que flúe pola provincia de Lleida, en Cataluña, e que ten unha lonxitude de 34&nbsp;km. É afluente do Noguera Pallaresa pola esquerda, que á súa vez é afluente do río Segre.

É un río torrencial, con cambios bastantes bruscos do seu caudal. No seu nacemento, nos Pireneos, dentro do municipio de La Torre de Cabdella, recibe as augas que desaugan de varios estanques pirenaicos (Tort, Mar, Gento, Colomina etc.), nun dos espazos lacustres máis notables de Europa. Discorre pola Vall Fosca, pasa por Cabdella, Espui, La Torre de Cabdella, La Pobleta de Bellveí e Senterada e desemboca no Noguera Pallaresa ao seu paso por La Pobla de Segur.
100 % CEF

***100 % CEF*** é un documental galego sobre o escritor Celso Emilio Ferreiro, dirixido por Aser Álvarez e estreado en 2012.

## Características 
O documental levouse a cabo co gallo do centenario do nacemento do autor celanovés.

Conta con máis de 50 entrevistas a familiares, expertos, historiadores, literatos e amigos, como Xesús Alonso Montero, Xosé Neira Vilas, Anxo Angueira, Xosé Luís Méndez Ferrín, Daniel Salgado, Ramón Nicolás, Xosé Benito Reza, Pablo Montero, Benxamín Ferreiro, Isabel e Luís Ferreiro (fillos do escritor), Baldomero Moreiras, Basilio Rodríguez, Adolfo Álvarez-Buylla, José Antonio Fanjul, Xosé Antonio Perozo, Joaquín Marta Sosa, Fernando Salgado, Sabino Torres, César Portela, Ana Acuña, Xosé María Álvarez Cáccamo, Manuel Bragado, Mónica Góñez, Basilio Losada, Chelo Noya, Carlos G. Reigosa, Vicente Araguas, Cynthia Leborne, Mini, Suso de Toro, Francisco Leiro, Manolo Paz e Bann Kalac.

Amais, hai colaboracións artísticas, lecturas de poemas e musicacións de Antón Reixa, Labregos do tempo dos Sputniks (García e O Leo), Pornoenogastrophones, Porco Dinamita, Xiana Lastra e Mini e Mero, Alfredo Vázquez, Daniel Romero, Nuno Álvarez, Brais Lorenzo, Alfredo González, Javier Riestra Ferriman, Valentín García Gómez e Luís Emilio Batallán e diversas persoas anónimas.
   
Foi rodado en Celanova, Acevedo do Río, Vigo, Pontevedra, Padrón, Santiago de Compostela, Asturias e Ourense. Inclúe imaxes do propio Celso Emilio e da súa muller, Moraima, amais de Lauro Olmo. O actor Luís Tosar aparece caracterizado como o propio Celso Emilio.

## Premios 
Nos Premios Mestre Mateo 2012 acadou o premio ao Mellor Documental. Gañou tamén o premio de xornalismo José Aurelio Carracedo 2013. No ano 2013 foi seleccionado para participar no Festival Internacional de Cine Documental de Romanía, na sección de Arte.

## Notas 
## Véxase tamén 
### Ligazóns externas 
* *100 % CEF* na web da CRTVG.
Ala (baloncesto)

**Ala** ou **á** (inglés: *small forward* ou *forward*), tamén **3** na terminoloxía empregada por adestradores, é unha das 5 posicións dun equipo nunha pista de baloncesto.

## Descrición da posición
Móvense por posicións distantes do aro, podendo en moitas ocasións desempeñar accións de escolta, cos que ás veces non se diferencian completamente, sobre todo no baloncesto modero. No baloncesto profesional, a estatura dun ala atópase habitualmente entre 1,96 e 2,06 metros. Son capaces de axudar no rebote ou de correr para culminar un contraataque. Coa posesión do balón, deben ser capaces de anotar tanto dende longa distancia coma penetrando a canastra, así coma provocar faltas.

Na actualidade, debido á versatilidade esixida para esta posición, existen diferentes perfís de ala: bos no pase (coma LeBron James), anotadores (Carmelo Anthony, Kevin Durant), ou especialistas defensivos (Metta World Peace, Tayshaun Prince). Existen xogadores cun perfil intermedio entre escolta e ala (Paul Pierce, Andre Iguodala), así coma xogadores capaces de facer indistintamente de ala ou de ala-pivote (Dirk Nowitzki, Lamar Odom).

## Xogadores históricos 
[miniatura|160px|[Clyde Drexler.]]

### NBA
Ás elixidos na lista dos 50 mellores xogadores da historia da NBA:

* Elgin Baylor (Los Angeles Lakers)
* Larry Bird (Boston Celtics)
* Billy Cunningham (Philadelphia 76ers)
* Dave DeBusschere (New York Knicks)
* Clyde Drexler (Portland Trail Blazers)
* Julius Erving (Philadelphia 76ers)
* Scottie Pippen (Chicago Bulls)
* James Worthy (Los Angeles Lakers)

Entre parénteses, o equipo no que cada xogador desenvolveu a maior parte da súa carreira.

## Notas
Menchu Álvarez del Valle

**María del Carmen Álvarez del Valle**, máis coñecida como **Menchu**, nada en Santander o 16 de xaneiro de 1928 e finada en Ribeseya o 27 de xullo de 2021, foi unha xornalista radiofónica española e avoa paterna da raíña de España, Letizia Ortiz Rocasolano.

## Biografía 
Considerada unha das voces máis populares da radio asturiana, tivo dúas irmás: María Flora (1921) e Marisol del Valle (1936), tamén xornalista radiofónica e profesora de comunicación audiovisual. A súa nai chamábase Plácida del Valle Arribas (1900-1993) e o seu pai, Eulalio Álvarez de la Fuente (1897-1983), foi ferroviario.

Naceu en Santander, pero viviu en Oviedo dende os dezaseis anos. Frecuentou a radio dende moi nova, iniciándose en Radio Asturias. En 1947 entrou en Radio Oviedo (despois REM), La Voz del Principado, Radiocadena Española e finalmente Radio Nacional de España. Durante 42 anos traballou ben como locutora, ben como creadora de novos espazos radiofónicos, destacando entre os seus programas *Coser y cantar* e *Rumbo a la gloria*. Prexubilouse en 1990. Ao longo da súa carreira recibiu múltiples galardóns.

Saltou á fama nacional por ser a avoa de Letizia Ortiz Rocasolano, tamén xornalista, cando esta anunciou o seu compromiso matrimonial co Príncipe de Asturias. O seu marido, José Luis Ortiz Velasco, representante da firma Olivetti, faleceu no seu domicilio de Sardéu, en Ribeseya (Asturias), o 30 de marzo de 2005 aos 82 anos.

Menchu recibiu o 13 de febreiro de 2013 o Premio Nacional de Radio; a súa irmá Marisol tamén foi galardoada na mesma edición, sendo o nome concreto do galardón que reciben Premio María Elena Domenech. O devandito premio é outorgado pola Academia das Artes e as Ciencias Radiofónicas de España.

## Notas 
## Véxase tamén 
*Letizia Ortiz
Ala-pivote (baloncesto)

**Ala-pivote** (en inglés: *power forward*), tamén denominado poste baixo, ou **4** na terminoloxía empregada polos adestradores, é unha das 5 posicións dun equipo nunha pista de baloncesto. Son, polo xeral, xogadores altos que xogan preto do aro, hábiles no rebote e con bo tiro en posicións dentro da zona.

A súa característica principal adoita ser a potencia, desempregando en ocasións funcións de pivote. A súa estatura adoita estar entre os 2,03 e os 2,08 metros, sendo case sempre grandes defensores.

## Xogadores históricos
[miniatura|160px|[Karl Malone, destacado **ala-pivote** na década dos 90.]]

### NBA
Ás-pivotes elixidos na lista dos 50 mellores xogadores da historia da NBA:

* Dennis Rodman (Detroit Pistons).
* Elvin Hayes (Washington Bullets).
* Jerry Lucas (Cincinnati Royals).
* Karl Malone (Utah Jazz).
* Kevin McHale (Boston Celtics).
* Bob Pettit (St. Louis Hawks).
* Nate Thurmond (San Francisco Warriors).
* Charles Barkley (Phoenix Suns).

Entre parénteses, o equipo no que cada xogador desenvolveu a maior parte da súa carreira.
Iriome González

**Iriome González González**, coñecido habitualmente como **Iriome**, nado o 22 de xuño de 1987 en Icod de los Vinos (Tenerife), é un futbolista profesional español da canteira do CD Tenerife, que xoga como centrocampista no Club Deportivo Lugo da Segunda División. Foi internacional coa .

## Traxectoria 
Nado Icod de los Vinos, unha vila da illa canaria de Tenerife, Iriome é froito da canteira do principal equipo de fútbol masculino da illa, o CD Tenerife, chegando ao primeiro equipo na tempada 2006–07, estando o club na Segunda División, con tan só 19 anos. Ese primeiro ano xogou 20 partidos nos que chegou a conseguir catro goles. O seu primeiro partido foi mediada a tempada, concretamente o 14 de xaneiro de 2007, nun empate 0–0 ante o UD Salamanca. O seu primeiro gol non tardaría en chegar, anotando catorce días despois ante o UD Almería, nun gol que contribuíu á vitoria por 2–1 contra o equipo andaluz.

Na seguinte tempada xogou máis partidos, 31, volvendo a anotar outros catro goles. Con todo, na tempada 2008–09 só disputa 12 partidos, nun ano no que o Tenerife conseguiría o seu ascenso á máxima categoría. O seguinte ano o xogador sería cedido ao SD Huesca, onde disporía de máis minutos, regresando a Tenerife na seguinte tempada. Tras pasar polo Villarreal B e CD Mirandés, o 8 de xullo de 2014 asina polo CD Lugo.

### Clubs 
## Notas 
## Véxase tamén 
### Ligazóns externas 
* Datos do xogador en bdfutbol.com 
* Datos do xogador en Transfermarkt
Escolta (baloncesto)

**Escolta** (en inglés: *shooting guard*), tamén denominado **2** na terminoloxía empregada polos adestradores, ou "ala baixo", é unha das 5 posicións dun equipo nunha pista de baloncesto. A súa función consiste, por un lado, en dar apoio ao base á hora de subir o balón, e por outro, desempeñar as funcións de tirador de longa distancia. As súas características xerais son as dun xogador habilidoso, cun bo manexo do balón, capaz de penetrar entre a defensa e cun bo tiro exterior. Fisicamente é un xogador máis dotado có base, rápido e con bos fundamentos técnicos. Habitualmente poden xogar tanto na posición de base coma na de ala. Non existe unha normal escrita sobre a súa estatura, pero o máis habitual é que se atopen entre 1,91 e 2,03 metros.

## Xogadores históricos
[miniatura|[Michael Jordan.]]
### NBA
Escoltas elixidos na lista dos 50 mellores xogadores da historia da NBA:

* Michael Jordan (Chicago Bulls) 
* Clyde Drexler (Portland Trail Blazers) 
* John Havlicek (Boston Celtics)
* Jerry West (Los Angeles Lakers)
* George Gervin (San Antonio Spurs)
* Hal Greer (Philadelphia 76ers)
* Bill Sharman (Boston Celtics)

### Europa
En Europa a Euroleague elixiu os 50 maiores colaboradores da Euroliga, cos 35 mellores xogadores do último medio século da máxima competición europea, onde figuran os cinco mellores escoltas (ou *shooting guards*) da Historia en Europa, en orde cronolóxica: Nikos Galis, Dražen Petrović, Predrag Danilović, Emanuel Ginóbili e Tony Parker.
O amigo Ed

***O amigo Ed*** (orixinalmente en inglés: *Best Ed*) é unha serie de animación canadense creada por Rick Marshall. A estrea da serie foi en 2008 en Teletoon.

A serie conta as aventuras dun can excesivamente entusiasta chamado *Ed* e o seu mellor amigo, *Doug* o esquío, que todo o mundo o chama *"Buddy"*. Viven no seu apartamento en *Swellville*.

## Personaxes
### Principais
* *Ed*
* *Buddy* (*Doug*)

### Secundarios
* *Mr. Thursty*
* *Miss Fluffé*
* *The Kitten Twins*
* *Dr. Quacken*
* *Heiny*
* *Whithey, Blakie e Red*

## Episodios
### Tempada 1
## Notas
Sexto home (baloncesto)

En baloncesto, o **sexto home** é un xogador que non é titular, pero sae dende o banco moito máis acotío que os outros suplentes. O sexto home moitas veces xoga o mesmo ou máis tempo que algúns dos titulares, e consegue similares estatísticas. Adoita ser un xogador capaz de xogar en varias posicións, polo que poden ser substituídos máis acotío. Por exemplo, Kevin McHale, un famoso sexto home que xogou para os Boston Celtics na década dos 80s, podía xogar coma pivote ou aleiro-pivote. A presenza dun bo sexto home adoita ser un signo de fortaleza. Adoita significar que un equipo ten unha boa profundidade de banco, e que o sexto home está capacitado para xogar de inicio na maioría dos equipos.

Unha estratexia moi común é introducir ao sexto home cando o quinteto do outro equipo atópase con fatiga ou con problemas de faltas; deste modo, dito xogador "revoluciona" o partido favorablemente para o seu equipo. Pode entrar sen que o equipo sufra unha baixada na anotación, coma se comprobou con Toni Kukoc na década gloriosa dos 90s dos Chicago Bulls, e máis recentemente con Manu Ginóbili nos San Antonio Spurs ou Jason Terry nos Dallas Mavericks.

O lendario adestrador dos Boston Celtics, Red Auerbach, é tradicionalmente considerado o creador do sexto home no baloncesto. Usou coma base a Frank Ramsey, quen xogaba tralo dúo de Hall of Fame de Bob Cousy e Bill Sharman na primeira etapa da dinastía dos Celtics. Aínda que Ramsey era un dos mellores xogadores dos orgullosos verdes, sentíase máis cómodo saíndo dende o banco, e Auerbach quería aos seus mellores xogadores frescos. James Harden actualmente en Houston Rockets na tempada 2011-12 da NBA gañou o premio ao mellor sexto home desa liga, xogando nese momento para Oklahoma City Thunder.

## Notas
## Véxase tamén
### Outros artigos
*Sexto Home do Ano da NBA
Pivote (baloncesto)

]]

**Pivote** (en inglés: *center*), tamén denominado *centro* nalgunhas zonas de América Latina, ou **5** na terminoloxía empregada polos adestradores, é unha das 5 posicións dun equipo nunha pista de baloncesto. Son, polo xeral, os xogadores máis altos dun equipo, xogando en posicións preto do aro, tanto en ataque coma en defensa. O seu principal rol dentro do equipo é o de rebotear en ambas canastras, e o de intimidación en defensa.

## Xogadores históricos
### NBA
Pivotes elixidos na lista dos 50 mellores xogadores da historia da NBA:

*Kareem Abdul-Jabbar
*Wilt Chamberlain
*Patrick Ewing
*Jerry Lucas
*Moses Malone
*George Mikan
*Hakeem Olajuwon
*Shaquille O'Neal
*Robert Parish
*Willis Reed
*David Robinson
*Bill Russell
*Wes Unseld
Walt Frazier

**Walter "Clyde" Frazier**, nado en Atlanta (Xeorxia) o 29 de marzo de 1945, foi un xogador de baloncesto estadounidense da década dos 70. Xogou durante 13 tempadas na NBA, dez delas para os New York Knicks. Na actualidade é comentarista deportivo para a televisión.

## Traxectoria deportiva 
### Universidade 
Logo dunha existosa carreira coma xogador no seu instituto, tivo difícil elixir universidade no seu estado de nacemento, Xeorxia, debido á segregación racial que naquela época marcaba a política de universidades coma Georgia Tech ou outras universidades do sur, que non admitían alumnos afroamericanos. Tivo que trasladarse ao estado de Illinois para poder competir alí na pequena Universidade de Southern Illinois, da II División da NCAA. Promediou, en dúas tempadas, 17,7 puntos e 10,6 rebotes.

### NBA 
Foi elixido na quinta posición da primeira rolda do Draft da NBA por New York Knicks. Naquela época gañou o alcume de "Clyde" por levar un sombreiro similar ao de Warren Beatty na película *Bonnie e Clyde*. A marca deportiva Puma ten nos seus modelos unha edición dedicada a el: as míticas Puma Clyde, sendo o primeiro xogador de baloncesto profesional en dar o máximo rendemento cunhas deportivas de perfil baixo e con cores non tradicionais. No seu primeiro ano foi elixido no mellor quinteto de novatos da liga.

Durante as súas dez tempadas nos Knicks conseguiu dous *aneis* de campión da NBA nos anos 1970 e 1973. Foi 7 veces All Star e formou parte do mellor quinteto da tempada en 4 ocasións. Rematou a súa carreira en Cleveland Cavaliers. As súas medias durante todas estas tempadas foron de 18,9 puntos, 5,9 rebotes e 6,1 asistencias.

#### Equipos 
## Logros persoais 
* 7 veces All Star (MVP en 1975).
* Incluído en 4 ocasións no mellor quinteto da liga.
* A súa camiseta co número 10 foi retirada polos Knicks en 1979.
* Membro do Basketball Hall of Fame dende 1987.
* Elixido un dos 50 mellores xogadores da historia da NBA en 1996.

## Véxase tamén 
### Ligazóns externas 
* Páxina de Walt Frazier na web do Basketball Hall of Fame 
* Estadísticas de Walt Frazier  
* Ficha de Walt Frazier
Sebastián Andrés Trigo Ferraro

**Sebastián Andrés Trigo Ferraro**, nado en Montevideo o 9 de xaneiro de 1979, é un exfutbolista uruguaio que xogaba na demarcación de dianteiro.

## Traxectoria 
Formouse futbolisticamente no Uruguai, no ano 2001 deu o salto ao fútbol europeo pasando por numeroso equipos sen chegar a ten moita continuidade en ningún deles, a súa mellor tempada realizadora foi a 2002/03 na que anotou 13 goles en 23 encontros co CD Lugo.
Septo

En anatomía e bioloxía un **septo** é unha parede que divide de forma completa ou incompleta unha cavidade ou estrutura en partes máis pequenas.

## Exemplos 
### En anatomía humana 
En anatomía os septos (ou *septum*, plural *septa*) son as paredes ou tabiques que dividen órganos e cavidades ou partes de tecidos. Por exemplo, o septo ou tabique nasal ou os septos que separan os alvéolos pulmonares. Outros exemplos son: tabique interarticular (*septum atriorum*), septo do bulbo uretral, septo crural, septo pelúcido (*septum pellucidum*) do cerebro etc.
thumb|300px|Septos alveolares.

Os septos histolóxicos aparecen na maioría dos tecidos do corpo, especialmente onde se necesita que os tecidos brandos sexan máis duros, e tamén proporcionan planos para a entrada de pequenos vasos sanguíneos. Como as densas fibras de coláxeno que forman os septos xeralmente se estenden aos tecidos adxacentes, os septos fibrosos microscópicos están peor definidos que os macroscópicos mencionados ao principio.

### En zooloxía 
* Placas calcarias radiais que dividen internamente os corais.
* Paredes transversas que dividen as conchas dos moluscos en cámaras, como as dos náutilos, amonitas e belemnitas (aplícase tamén ás conchas de rizópodos como os foraminíferos).
* Paredes que dividen a cavidade corporal dun anélido.

### En micoloxía 
* Parede que divide as hifas en células discretas nos fungos. Pode estar perforado.

### En botánica 
* Parede que separa os lóculos dun froito, antera ou esporanxio.

### En bacterioloxía 
* O septo é a parede divisoria que se forma durante a división celular bacteriana para separar as dúas células fillas.

## Notas
Giannis Antetokounmpo

**Giannis Sina Ugo Antetokounmpo**, nado o 6 de decembro de 1994 en Sepolia, Atenas, é un xogador grego de baloncesto profesional que xoga nos Milwaukee Bucks da National Basketball Association (NBA).

## Traxectoria 
Antetokounmpo comezou nas categorías inferiores do Filathlitikos en Grecia, e debutou de forma profesional co primeiro equipo na tempada 2012-13, na segunda división grega.

O 28 de abril de 2013, anunciouse que Antetokounmpo íase presentar ó Draft da NBA de 2013. Foi elixido na 15ª posición polos Milwaukee Bucks. O 30 de xullo de 2013, asinou un contrato de rookie cos Bucks. O 22 de maio de 2014, foi elixido no segundo equipo All-Rookie da NBA.

## Estatísticas 
### Tempada regular 
## Notas 
## Véxase tamén 
### Ligazóns externas 
* Perfil en NBA.com 
* Estatísticas en Basketball-Reference
Shabazz Muhammad

**Shabazz Nagee Muhammad**, nado o 13 de novembro de 1992 en Long Beach (California), é un xogador americano de baloncesto profesional que xoga nos Shanxi Brave Dragons da Chinese Basketball Association (NBA).

## Traxectoria profesional 
O 16 de abril de 2013, Muhammad declarou a súa intención de presentarse ó Draft da NBA de 2013. Muhammad foi elixido na 14ª posición do Draft polos Utah Jazz, pero os seus dereitos foron posteriormente traspasados ós Minnesota Timberwolves xunto á 21ª elección, Gorgui Dieng, a cambio da 9ª elección, Trey Burke.

O 5 de xaneiro de 2014, Muhammad foi asignado ós Iowa Energy da NBA Development League. En catro partidos con Iowa, acadou 24.5 puntos e 9.8 rebotes por partido, cunha porcentaxe de 57.1% de tiros de campo. O 13 de xaneiro, foi chamado de volta polos Timberwolves.

O 15 de setembro de 2017, asinou un novo contrato cos Timberwolves. O 1 de marzo de 2018 foi cortado polos Timberwolves.

O 4 de marzo de 2018, Muhammad asinou cos Milwaukee Bucks.

## Estatísticas 
### Tempada regular 
## Notas 
## Véxase tamén 
### Ligazóns externas 
* Perfil en NBA.com 
* Estatísticas en Basketball-Reference
Tony Snell

**Tony Rena Snell, Jr.**, nado o 10 de novembro de 1991 no barrio de Watts, na cidade dos Ánxeles (California) é un xogador americano de baloncesto profesional que xoga nos New Orleans Pelicans da National Basketball Association (NBA).

## Traxectoria profesional 
Snell foi elixido na 20ª posición do Draft da NBA de 2013 polos Chicago Bulls. O 10 de xullo de 2013, asinou o seu primeiro contrato profesional cos Bulls. Participou cos Bulls na Liga de Verán da NBA de 2013, onde fixo 11.8 puntos, 6.6 rebotes e 2.2 asistencias por partido.

O 17 de outubro de 2016, Snell foi traspasado ós Milwaukee Bucks a cambio de Michael Carter-Williams.

O 20 de xuño de 2019, Snell foi traspasado xunto os dereitos do Draft de Kevin Porter Jr. ós Detroit Pistons, a cambio de Jon Leuer.

O 20 de novembro de 2020, Snell e Khyri Thomas foron traspasados ós Atlanta Hawks a cambio de Dewayne Dedmon.

O 10 de agosto de 2021, Snell asinou cos Portland Trail Blazers.

O 8 de febreiro de 2022, Snell foi traspasado xunto a CJ McCollum e Larry Nance Jr. ós New Orleans Pelicans a cambio de Josh Hart, Nickeil Alexander-Walker, Tomáš Satoranský, Didi Louzada e unha elección da primeira rolda do Draft de 2022.

## Estatísticas 
### Tempada regular 
### Playoffs 
## Notas 
## Véxase tamén 
### Ligazóns externas 
* Perfil en NBA.com 
* Estatísticas en Basketball-Reference
Priekuļi

**Priekuļi** (en letón: **Priekuļu novads**) é un dos 109 concellos de Letonia. Está situado en Vidzeme parte central do Gauja en Letonia, creouse o 1 de xullo de 2009. Está rodeado polos concellos de Cesis, Pārgaujas, Kocēnu, Beverīnas, Smiltenes, Raunas e Vecpiebalgas.

## División territorial 
O concello está formado pola fusión de catro parroquias:
* Veselavskaya (en letón: Pagasts Veselavas)
* Liepas (en letón: Pagasts Liepas)
* Marsnenskaya (en letón: Pagasts Mārsnēnu)
* Priekulsky (en letón. Pagasts Priekuļu)
Dante Bonfim Costa Santos

**Dante Bonfim Costa Santos**, máis coñecido como **Dante**, nado en Salvador de Baía, o 18 de outubro de 1983, é un futbolista internacional brasileiro que xoga como defensa central para o OGC Nice da Ligue 1 francesa. Coa selección absoluta do Brasil conseguiu a vitoria na Copa das Confederacións 2013.

## Véxase tamén 
### Ligazóns externas 
* Perfil en Transfermarkt 
* Perfil de Dante en Fussballdaten
Julian Draxler

**Julian Draxler**, nado en Gladbeck, Renania do Norte-Westfalia, o 20 de setembro de 1993, é un futbolista  alemán que xoga como medio ofensivo para o Paris Saint-Germain FC da Ligue 1 francesa. En xaneiro de 2014 foi nomeado por *The Guardian* un dos 10 futbolistas máis prometedores de Europa.

## Notas 
## Véxase tamén 
### Ligazóns externas 
* Sitio web oficial 
* Perfil en Transfermarkt 
* Perfil no sitio web oficial da FIFA